عتلیاہ

عتلیاہ (عبرانی: עֲתַלְיָה؛ یہوواہ سر بلند ہے۔) وہ واحد عورت تھی جس نے یہودا پر حکومت کی۔ اُس کا ذکر دوم سلاطین 8:18، 25-27 اور 20-11:1 میں آیا ہے۔ زیادہ تفصیل کے ساتھ ان افسوسناک واقعات کا بیان دوم تواریخ 22:1 تا 24:7 میں ہے۔ یہ ایک شریر خاتون تھی جو مملکت اسرائیل (سامریہ) کے بادشاہ اخی اب اور بعل کی پجارن ایزبل کی بیٹی تھی جبکہ دوم سلاطین 8:26 اور دوم تواریخ 22:2 میں اُسے عمری کی بیٹی کہا گیا ہے لیکن مُراد عمری کی پوتی ہے۔ یہ یہودا کے شاہ یہورام کی بیوی تھی۔ جب اُس کے بیٹے اخزیاہ کو یاہو قتل کیا تو وہ چھ برس تک یہودا پر حکمران رہی۔ اُس نے اخزیاہ کے بیٹوں یعنی یہودا کے گھرانے کی ساری شاہی نسل کو نابود کیا۔ لیکن اخزیاہ کی بہن یہوسبعت نے اپنے بھائی کے ایک بیٹے یوآس کو اُس کی دایہ سمیت چھپائے رکھا۔ پھر یہویدع کاہن نے اُس کو ہیکل میں بادشاہ مسح کیا۔ تخت نشینی کا جشن و شور سن کا عتلیاہ ہیکل میں داخل ہوئی اور اس کے پیچھے دروازے بند کر دیے گئے۔ پھر عتلیاہ کو ہیکل سے باہر جانے کی اجازت ملی تاکہ اُس کے خون سے ہیکل ناپاک نہ ہو جائے۔ لیکن جیسے ہی وہ ہیکل سے نکلی اُسے قتل کر دیا گیا۔ پھر بعل کے مندر کو تباہ و بربار کرکے بعل کے پجاری متن کو قتل کر دیا گیا۔

حوالہ جات 

830 ق م کی دہائی کی وفیات
بائبلی مقتولین
عبرانی بائبل میں مذکور خواتین
عہد نامہ قدیم میں خواتین
قدیم حکمراں ملکائیں
نویں صدی ق م کی پیدائشیں
نویں صدی ق م کی عبرانی شخصیات
نویں صدی ق م کے بائبلی حکمران
قدیم اسرائیل کے بادشاہ
قدیم یہوداہ کے بادشاہ
بائبل میں مذکور قاتل
نویں صدی ق م کے مقتول حکمران
تخت سے اتارے جانے والے فرماں روا
نویں صدی ق م کی خواتین حکمران
ویکی ڈیٹا سے مطابقت رکھنے والی مختصر تفصیل